Retsbog vedrørende ankefrafald i sag om overtrædelse af straffelovens § 119 b og § 245, stk. 1, jf. § 21 og knivlovens § 7, stk. 1, jf. § 1 og § 2, stk. 1, nr. 1 samt fyrværkerilovens § 7, stk. 1, nr. 2... Vis mere
Ret: Vestre Landsret (2. instans)
Faggruppe: Straffesag — Øvrige straffesager
Sagsemner: Forbrydelser mod offentlig myndighed;
Strafferetlige sanktioner og andre foranstaltninger;
Våben, eksplosiver og fyrværkeri;

/

Vestre Landsrets 3. afdeling holdt den 1. juni 2022 kl. 15.00 møde på tingstedet i Viborg.

Som dommer fungerede landsdommer Helle Korsgaard Lund-Andersen.

V.L. S – 0818 – 22

Anklagemyndigheden

mod

Tiltalte

Født 2000

Fremlagte bilag:

− brev af 20. maj og mail af 25. maj 2022 fra forsvareren, advokat Lars Thousig, med

oplysning om, at tiltalte frafalder sin anke

− brev af 25. maj 2022 fra Statsadvokaten i Viborg med oplysning om, at ankla-

gemyndigheden frafalder sin kontraanke.

Statsadvokaten har i brevet anmodet om, at tiltalte skal forblive varetægtsfængslet, indtil

afsoning kan begynde.

Forsvareren har i mail af 25. maj 2022 oplyst, at tiltalte ikke protesterer mod anmodningen.

Landsretten besluttede, at tiltalte fortsat skal være varetægtsfængslet, indtil afsoning kan

begynde.

Landsretten hævede sagen og besluttede, at tiltalte skal betale sagens omkostninger for

landsretten.

Landsretten fastsatte salæret til forsvareren, advokat Lars Thousig, til 2.715 kr. + moms.

Sagen sluttet.

Helle Korsgaard Lund-Andersen



/





/